รบกวนสอบถามคุณค่ะ เนื่องจากมีข้อสงสัยหลายข้อ ดังนี้ 1.หากเรามีแผลบริเวณหน้าอก แล้วแผลนั้นสัมผัสกับน้ำลายผู้ติดเชื้อHPV,HIV เรามีความเสี่ยงที่จะติดเชื้อมากน้อยเพียงใดคะ 2.หากมีการเล้าโลมโดยการใช้อวัยวะเพศถูบริเวณปากมดลูกของฝ่ายหญิง แต่ยังไม่ได้มีการสอดใส่อวัยวะเพศ โอกาศติดเชื้อHPV,HIV มีมากแค่ไหนคะ 3.หากมีการจูบกัน จะทำให้ติดเชื้อHPV,HIVไหมคะ หรือน้ำลายต้องเยอะมากขนาดไหนถึงจะติดต่อกัน
สวัสดีค่ะ @การติดเชื้อเอชไอวี จะติดต่อได้จาก 3 ทางหลักคือ การมีเพศสัมพันธ์, ติดต่อจากแม่สู่ลูกจากการคลอด และการใช้สิ่งของที่มีเลือดหรือส่วนประกอบของเลือดปะปน เช่น การใช้เข็มฉีดยาร่วมกัน การสัก การใช้มีดโกนร่วมกัน เป็นต้น @ส่วนเชื้อ HPV จะอาศัยอยู่ที่เยื่อบุของอวัยวะเพศทั้งด้านในและด้านนอก ที่ทวารหนัก ที่ในปากและลำคอได้ค่ะ การติดต่อของเชื้อนี้ จะเป็นลักษณะการมีเพศสัมพันธ์เป็นหลักค่ะ @จากที่ เล่ามา จะไม่สามารถติดเชื้อเอชไอวีเพราะเชื้อไม่ได้อยู่ในน้ำลายค่ะ แต่ในกรณีที่อวัยวะเพศฝ่ายชายถูอวัยวะเพศฝ่ายหญิง ยังสามารถมีโอกาสติดเชื้อ HPV ได้ค่ะ @ซึ่งหากต้องการตรวจเรื่องการติดเชื้อนี้ สามารถไปพบสูตินารีแพทย์เพื่อตรวจหาเชื้อนี้ จากการตรวจภายในนะคะ